CONVOCATÒRIA URGENT DE CONCURS INTERN DE PROVISIÓDE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-04/07 GESTORS I AUXILIARS DE SERVEIS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/730)
  + [Valencià](/va/acuerdo/730)






Selector de idioma

Leer

* [Español](/es/acuerdo/730)
* [Valencià](/va/acuerdo/730)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA URGENT DE CONCURS INTERN DE PROVISIÓDE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-04/07 GESTORS I AUXILIARS DE SERVEIS[Butlletí Oficial Universitat d'Alacant](/ca/Publicacion)
==================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA URGENT DE CONCURS INTERN DE PROVISIÓDE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-04/07 GESTORS I AUXILIARS DE SERVEIS

Data d'aprovació
:   07/11/2007

Data de publicació
:   08/11/2007

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=730.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/730)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/730)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA URGENT DE CONCURS INTERN DE PROVISIÓDE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-04/07				GESTORS I AUXILIARS DE SERVEIS&url=https://www.boua.ua.es/va/acuerdo/730)

**Títol:** CONVOCATÒRIA URGENT DE CONCURS INTERN DE PROVISIÓDE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-04/07 GESTORS I AUXILIARS DE SERVEIS

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dimecres, 7 de novembre de 2007

CONVOCATÒRIA URGENT DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ, REFªCON-04/07                                        
 GESTORS I AUXILIARS DE SERVEIS  
    
 A l'efecte de proveir amb personal de plantilla de la Universitat els llocs d'administració general i d'administració especial, sector administració, detallats en l'annex I adscrits a les unitats de destinació detallades, es publica aquesta convocatòria amb caràcter urgent, que es regirà per aquestes:  
 BASES    
 1. Normativa Aquesta convocatòria es regirà per la normativa aplicable en els concursos de provisió de llocs de treball de la Universitat d'Alacant, aprovada pel Consell de Govern de 24 de juliol de 2003, i l'altra normativa aplicable que regula aquesta matèria.    
 2. Requisits  
 2.1. En aquest concurs podran participar els funcionaris de carrera amb destinació en la Universitat d'Alacant que es troben en qualsevol situació administrativa, llevat de la de suspens en ferm mentre dure la suspensió i la d'excedent voluntari per interès particular durant el termini legal obligatori de permanència en aquesta situació.  
    
 2.2. Els aspirants, a més de complir els requisits específics establits en la RLT, si escau, hauran de pertànyer a les escales corresponents als grups de classificació dels llocs que s'ofereixen i ser titulars d'un lloc de la mateixa administració i sector a què s'opta. Si es tracta de funcionaris que sol·liciten la reincorporació al servei actiu, es tindrà en compte l'escala de pertinença i el lloc del qual eren titulars en el moment de passar a la situació d'excedència.  
    
 2.3. Excepcionalment, en aquesta convocatòria podran optar a llocs de gestor els funcionaris de carrera de les escales auxiliar i administrativa de la Universitat d'Alacant que ocupen com a titular llocs d'auxiliar de serveis.   
    
 2.4. Tots els requisits hauran de complir-se el dia de finalització del termini de presentació de sol·licituds i mantenir-los fins al moment de la presa de possessió.  
                           3. Sol·licitud   
 3.1. La sol·licitud s'ajustarà al model adjunt que figura com a annex IV, disponible també en l'adreça web:  
  <http://www.ua.es/va/servicios/syf/selecfor/impresos.html>  
  (modelo b) i en l'oficina principal del Registre General. La sol·licitud s'adreçarà al Servei de Selecció i Formació.   
    
 3.2. Els interessats hauran d'indicar, seguint les instruccions recollides en la instància, el lloc i la destinació als quals opten per ordre de preferència, tant si apareix en l'annex I d'actuals vacants com en l'annex II de vacants anteriors, amb la finalitat de proveir possibles llocs que queden vacants en cas que els titulars actuals n'obtinguen un altre de diferent en aquest mateix procés, de manera que si hi concorregueren les circumstàncies apuntades fóra factible proveir-los.  
    
 3.3. A la sol·licitud s'adjuntarà, bé mitjançant còpia simple si es tracta de documentació expedida per la Universitat d'Alacant, o bé mitjançant còpies autenticades notarialment o administrativament a través de l'acarament si es tracta de documentació expedida per un organisme diferent a aquesta Universitat:  
    
 3.3.1. Informe facilitat pel Servei de Gestió de Personal, subunitat de Gestió de PAS, prèvia sol·licitud a través de la seua pagina web:  
  <http://www.ua.es/va/servicios/gestion_personal/gestion_personal/pas/temporal/certificados.html>,   
 en què s'arreplegaran les dades relatives als serveis prestats.  
 Si hom tinguera algun mèrit que no recull l'informe i que vol fer constar, haurà de reflectir-lo en la sol·licitud i acreditar-lo documentalment, tenint en compte que per als serveis prestats fora de la Universitat d'Alacant aquesta documentació haurà d'estar expedida per l'òrgan competent, responsable de la gestió de personal de l'organisme corresponent.   
    
 3.3.2. Informe facilitat pel Servei de Selecció i Formació, subunitat de Formació, prèvia sol·licitud via mail:  
  [dnebjiidz@sx.qp](mailto:hyticuzfj@gz.wf)  
 indicant en l'assumpte “Informe per a CON-04/07, on es recolliran les dades relatives a la formació rebuda.   
 Si té formació que no recull l'informe i que vol fer-hi constar, haurà de reflectir-la en la sol·licitud i acreditar-la documentalment tenint en compte que haurà d'arreplegar els extrems referits en el barem i en la base 4.3. d'aquesta convocatòria.  
    
 3.4. El termini de presentació de sol·licituds serà de 10 dies hàbils comptadors des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA), i es farà en l'oficina principal del Registre General de la Universitat (edifici de Gerència i Serveis Generals del Campus de Sant Vicent) o en les oficines auxiliars, situades en les secretaries de centre i en la Seu d'Alacant.  
    
 3.5. Les renúncies o les variacions, si escau, que els concursants vulguen fer constar pel que fa a l'elecció o ordre de preferència dels llocs o destinacions indicades en la sol·licitud d'admissió, només podran fer-se dins del termini de presentació de sol·licituds esmentat en el punt anterior.  
    
 4. Baremació  
 4.1. Només es consideraran els mèrits obtinguts o computats fins a la data de finalització del termini de presentació de sol·licituds.  
    
 4.2. Per tal de valorar tots els apartats en què poguera tenir incidència, el temps de serveis prestats en comissió de serveis, adscripció provisional o millora d'ocupació, es valorarà com a prestat en el lloc del qual el funcionari o la funcionària siguen titulars.  
    
 4.3. El concurs es resoldrà d'acord amb la valoració dels mèrits acreditats pels candidats d'acord amb el barem que es detalla en l'annex III, amb aquestes consideracions:  
                           4.3.1. Apartat B.2.- Cursos de formació genèrics    
             Es valoraran els cursos de formació de contingut no específic relacionats amb el treball a desenvolupar, d'acord amb les puntualitzacions següents:    
             - No es valorarà l'aprofitament en els cursos organitzats per organismes o entitats diferents de la Universitat d'Alacant, sempre que en aquesta se n'hagueren organitzat d'altres de contingut equivalent, sense haver oferit als participants en aquests cursos la possibilitat d'obtenir certificat d'aprofitament, mentre no s'habiliten les proves previstes en el barem vigent.    
             - Serà valorable la formació en les àrees següents, sempre que no siga valorable en l'apartat de cursos de formació específica (C.3.):               ·        Eines de qualitat, per a aquells cursos realitzats l'any 1995 o posteriors.  
 ·        Ofimàtica: nivells avançats de fulls de càlcul, bases de dades i processament de textos de l'entorn Windows.  
 ·        Edició i publicació en pàgina web, amb nivell d'usuari.  
 ·        Recursos humans, organització administrativa, assumptes econòmics, arxius, biblioteques, informació i comunicació, procediment administratiu i gestió acadèmica. Sempre referida a l'administració pública, vigent en l'actualitat i realitzada l'any 1993 o posteriors.  
 ·        Igualment, la Comissió podrà valorar altres accions formatives d'acord amb la data de realització i el contingut no específic que tinga, que estiguen relacionades amb el treball a desenvolupar en els llocs a què s'opta.  
    
 - Els cursos al·legats pels aspirants que no hagen sigut realitzats a través d'aquesta Universitat hauran de reflectir-ne la data de realització i estar acompanyats del contingut/programa i acreditació del nombre d'hores de què consta, per a possibilitar a la Comissió de Valoració la puntuació d'aquelles accions formatives en què no s'observe una relació clara amb els aspectes formatius que requereixen els llocs que cal proveir.  
    
             4.3.2. Apartat C.2.- Titulació específica    
 -     No es considerarà valorable l'apartat  
    
 4.3.3. Apartat C.3.- Cursos de formació específica  
    
             Es valoraran els cursos de formació el contingut dels quals tinga relació directa amb les competències a desenvolupar en la unitat de destinació a què s'opta, d'acord amb les puntualitzacions que es detallen:    
 -         Per a les destinacions en consergeries es valorarà com a específica la formació en seguretat i salut.  
 -         Igualment, la Comissió podrà valorar altres accions formatives d'acord amb la data de realització i del contingut específic que tinguen, relacionades amb el treball a desenvolupar en els llocs a què s'opta.  
    
             - No es valorarà l'aprofitament en aquells cursos organitzats per organismes o entitats diferents de la Universitat d'Alacant, sempre que en aquesta se n'hagueren organitzat d'altres de contingut equivalent, sense haver oferit als participants la possibilitat d'obtenir certificat d'aprofitament, mentre no s'habiliten les proves previstes en el barem vigent.    
 4.3.4. Apartat C.4.- Altres mèrits específics  
    
 -         No es considerarà valorable l'apartat.  
    
 4.4. Una vegada puntuats els apartats A, B i C del barem, es publicarà una resolució amb la valoració provisional d'aquests, i hi haurà un termini de 5 dies naturals comptadors a partir de l'endemà de la publicació per tal que els interessats puguen presentar les reclamacions o esmenes que estimen oportunes.  
    
    
 5. Adjudicació.  
 5.1. Una vegada resoltes les reclamacions o esmenes, es publicarà una resolució amb la valoració definitiva i la proposta d'adjudicació.  
    
 5.2. Per a elaborar la proposta d'adjudicació, els empats en la puntuació final es resoldran segons la millor puntuació obtinguda en l'apartat C, de mèrits específics del barem. Si continua l'empat, s'atendrà a la millor puntuació obtinguda en l'apartat B de formació del barem. Si continua la igualtat, s'atendrà a la millor puntuació obtinguda en l'apartat A de serveis prestats del barem.  
 Si després de l'aplicació d'aquests criteris persisteix l'empat, es desfarà per sorteig entre els aspirants empatats.  
    
 5.3. Amb caràcter extraordinari, per a la resolució i adjudicació de les places en aquest concurs, no es tindrà en compte la puntuació mínima recollida en l'apartat 8 de la normativa actual.  
    
 5.4. A la vista de la proposta d'adjudicació publicada per la Comissió de Valoració encarregada de resoldre el concurs, el gerent resoldrà la publicació d'adjudicació dels llocs.  
    
 5.5. El Servei de Gestió de Personal assenyalarà en cada cas la incorporació al nou lloc de treball, amb la finalitat de no perjudicar el servei que ocupaven els concursants seleccionats.  
    
 6. Comissió de Valoració  
 6.1. La Comissió de Valoració d'aquesta convocatòria estarà integrada per el president i 8 vocals, un dels quals actuarà com a secretari de la Comissió de Valoració.  
    
 6.2. El funcionament de la Comissió de Valoració s'adaptarà al que estableix la Llei 30/1992, de 26 de novembre, de règim jurídic de les administracions públiques i del procediment administratiu comú, per als òrgans col·legiats, i el Decret 33/1999, de 9 de març, del Govern valencià.  
    
 7. Publicació  
 7.1. D'acord amb l'article 59.6 b) de la Llei 30/1992, de 26 de novembre, a l'efecte de notificació de les successives resolucions o anuncis, aquests es publicaran en el tauler d'anuncis de l'edifici de Rectorat i Serveis Generals o per qualssevol altres mitjans, si escau.  
 7.2. Tots els annexos referits en aquesta convocatòria podran consultar-se en la pàgina web del Servei de Selecció i Formació:  
    
 <http://www.ua.es/va/servicios/syf/selecfor/concursos/actual/index.html>  
    
 8. Informació  
 La informació referent a aquesta convocatòria i els actes que se'n deriven que requerisquen publicació, a efecte divulgatiu, podran ser consultats en la pàgina web del Servei de Selecció i Formació de la Universitat d'Alacant, adreça:   
    
 <http://www.ua.es/va/servicios/syf/selecfor/concursos/actual/index.html>  
    
 9. Recursos  
 Contra la convocatòria, les bases i els actes administratius que se'n deriven, que posen fi a la via administrativa, pot interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, 22 de la Llei Orgànica 11/1983, de 25 d'agost, de reforma universitària, i 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament podran interposar recurs de reposició en el termini d'un mes, comptador a partir de l'endemà de la publicació d'aquesta, davant el rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.  
 Davant les actuacions de la Comissió de Valoració, podrà interposar-se recurs d'alçada previst en l'article 114 de la Llei 30/1992, redactat d'acord amb la Llei 4/1999, de 13 de gener, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.  
    
    
 Alacant, 7 de novembre de 2007  
    
 EL GERENT    
    
    
 Rafael Carrillo Paños





[Carretera Sant Vicent del Raspeig s/n  
03660 Sant Vicent del Raspeig - Alacant  
 Tel. 99 843 2251 - Fax 99 022 5365](https://www.google.es/maps/@73.086083,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12946&trk=tyah&trkInfo=tarId%7Q5975859722845%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)